b'\n_START_ARTICLE_\nRed Bull Junior Team\n_START_PARAGRAPH_\nRed Bull Junior Team on Red Bullin nuorien kilpa-autoilijoiden kehitysohjelma, jolla pyrit\xc3\xa4\xc3\xa4n l\xc3\xb6yt\xc3\xa4m\xc3\xa4\xc3\xa4n ja kasvattamaan uusia lahjakkuuksia. Se perustettiin vuonna 2001._NEWLINE_Akatemian kautta Red Bull saa kuljettajat Formula 1 -talleilleen. P\xc3\xa4\xc3\xa4talli Red Bull Racingin kuljettajat aloittavat Toro Rosso -tallissa, josta heid\xc3\xa4t my\xc3\xb6hemmin nostetaan mahdollisesti yl\xc3\xb6s. Akatemiakuljettajat toimivat my\xc3\xb6s virallisesti tallien testi- ja varakuljettajina._NEWLINE_Ensimm\xc3\xa4inen ohjelman kautta F1-sarjaan noussut kuljettaja oli Christian Klien, joka sai paikan Jaguarilta kaudella 2004. Red Bull osti kyseisen tallin Fordilta vuotta my\xc3\xb6hemmin, ja nimesi sen Red Bull Racingiksi. Vuotta my\xc3\xb6hemmin Red Bull osti Minardi-tallin junioritallikseen, ja nimesi sen Scuderia Toro Rossoksi.'